มันนี่ทูเดย์
บัญชีกลางลดค่าไฟ
14 ก.ย. 2559

บัญชีกลางลดค่าไฟ
นายมนัส แจ่มเวหา อธิบดีกรมบัญชีกลาง เปิดเผยว่า กรมได้ติดตั้งระบบผลิตไฟฟ้าจากพลังงานแสงอาทิตย์แบบติดตั้งบนหลังคา ณ ดาดฟ้าอาคาร 3 และอาคาร 9 กรมบัญชีกลาง โดยได้รับการสนับสนุนจากกองทุนเพื่อการส่งเสริมการอนุรักษ์พลังงาน เพื่อจัดซื้อจากการไฟฟ้านครหลวง 1 ชุด และการจัดเช่า โดยอยู่ระหว่างการศึกษาของจุฬาลงกรณ์มหาวิทยาลัย 1 ชุด ขนาดชุดละ 60 kWp รวมเป็น 120 kWp เพื่อแบ่งเบาภาระการใช้งบประมาณของกรม และส่งเสริมให้หน่วยงานลดภาระค่าไฟฟ้าของหน่วยงานในช่วงเวลากลางวันซึ่งค่าไฟฟ้ามีราคาแพง
ไทยพาณิชย์คว้า 3 รางวัล
ธนาคารไทยพาณิชย์ แจ้งว่า ธนาคารได้รับ 3 รางวัลจากการประกาศผลรางวัล Country Awards for Achievement 2016 ที่จัดขึ้นโดยนิตยสารการเงินชั้นนำแห่งเอเชีย FinanceAsia ได้แก่ รางวัลธนาคารยอดเยี่ยมด้านวาณิชธนกิจ ปีที่ 3 รางวัล Best ECM House in Thailand และรางวัล Best DCM House in Thailand สะท้อนถึงความสามารถในการให้บริการด้านธุรกิจตลาดทุน และความเชี่ยวชาญด้านธุรกิจตราสารหนี้ของธนาคาร